b"\n_START_ARTICLE_\nCessair\n_START_SECTION_\nDescripci\xc3\xb3\n_START_PARAGRAPH_\nEra filla de Bith, fill de No\xc3\xa8, i de la seva esposa Birren.  Segons la llegenda, quan No\xc3\xa8 li va negar un lloc en l'arca al seu pare, Cessair li aconsell\xc3\xa0 construir un \xc3\xaddol. Aquest \xc3\xaddol els aconsell\xc3\xa0 que podrien escapar del diluvi en un vaixell. Cessair, amb tres homes, Bith, Fintan i Ladra, i cinquanta dones, van partir i navegaren durant m\xc3\xa9s de set anys. Arribaren a Irlanda a D\xc3\xban na mBarc (Donemark, a la badia de Bantry, en el comtat de Cork), quaranta dies despr\xc3\xa9s del diluvi, en l'Any del M\xc3\xb3n 2242 segons els Annals dels quatre mestres, o el 2361 aC segons la cronologia de Seathr\xc3\xban C\xc3\xa9itinn._NEWLINE_Els tres hoems van compartir entre ells les dones com a esposes. Cessair i setze m\xc3\xa9s anaren amb Fintan, disset, inclosa Barann, anaren amb Bith i setze, inclosa Balba, amb Ladra, per\xc3\xb2 Ladra va morir i les seves esposes foren repartides entre Fintan i Bith. Quan Bith va morir Fintan es va quedar totes les dones i va fugir. Sis dies abans del diluvi Cessair va morir amb el cor trencat a Cuil Ceasrach a Connacht. Es diu que va ser enterrada al cim de Cnoc Meadha, sis milles al sud-oest de Tuam, al comtat de Galway (Lynch, 2006). _NEWLINE_La resta del poble de Cessair van ser exterminats en el diluvi, amb l'excepci\xc3\xb3 de Fintan, que es va convertir en un salm\xc3\xb3. Despr\xc3\xa9s d'una s\xc3\xa8rie de transformacions animals es va tornar a convertir en home i va explicar la hist\xc3\xb2ria del seu poble._NEWLINE_Una variant de la llegenda, aparentment continguda al Llibre de Druimm Snechta, diu que fou Banba qui arrib\xc3\xa0 a Irlanda amb tres homes i cinquanta dones, 240 anys abans del Diluvi (2490 aC per la seva cronologia). Els eu poble va viura a Irlanda durant 40 anys i va morir de pesta. En l'esquema habitual Banba \xc3\xa9s nomenada entre els Tuatha D\xc3\xa9 Danann, que arribaren a Irlanda m\xc3\xa9s tard._NEWLINE_Seathr\xc3\xban C\xc3\xa9itinn tamb\xc3\xa9 parla d'una llegenda de tres pescadors d'Espanya, Capa, Laigne i Luasad, que arribaren a Irlanda despr\xc3\xa9s d'una turmenta un any abans del Diluvi. Els va agradar, aix\xc3\xad que van portar les seves esposes, tornaren poc abans del Diluvi i es van ofegar.._NEWLINE_Cessair tamb\xc3\xa9 \xc3\xa9s el nom de la filla del rei de la G\xc3\xa0l\xc2\xb7lia que es cas\xc3\xa0 amb el Gran rei d'Irlanda \xc3\x9againe Mor en els segles V-VI aC."